**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. július 25.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. július 27-ei rendkívüli ülésére.

**Tárgy : Óvoda épületének (8172 Balatonakarattya, Bakony u. 7. ) használatba vétele, megállapodás aláírása**

**Előterjesztő: Matolcsy Gyöngyi - polgármester**

**Előkészítette:** **Matolcsy Gyöngyi - polgármester**

**Tisztelt Képviselő-testület!**

A 8172 Balatonakarattya, Bakony utca 7. szám alatti Óvoda épületét használatra legkésőbb 2015. augusztus 15-éig át kellene venni.

A Balatonakarattyai Szilfa Óvoda (8172 Balatonakarattya, Bakony u. 7.) ingatlanban található ingó vagyonokat is átkívánjuk venni használatba.

Balatonakarattya Község Önkormányzat Képviselő-testülete oly módon járul hozzá az átadás-átvételhez, hogy azt közvetlenül megelőzően a két önkormányzat képviseletében eljáró személyek tételes leltárt vesznek fel és rögzítik azt az állapotot, melyben az ingatlan és az ingatlanban található ingó vagyon átadásra kerül.

Az átadást követően az átadás fordulónapjával Balatonakarattya és Balatonkenese Önkormányzata is gondoskodik arról, hogy az elektromos áram, a víz és a gázfogyasztást biztosító szolgáltatóknál az épületben található mérőberendezések az átvevő önkormányzat nevére kerüljenek átírásra, azaz Balatonakarattya Község Önkormányzata vagy az általa fenntartott intézmény köt szerződést a szolgáltatókkal.

Az átadást követően az épületben és a benne található ingatlanvagyonban bekövetkezett károkért Balatonakarattya Község Önkormányzata felel, és az Óvoda működtetése körében a felelősség Balatonakarattya Község Önkormányzatát terheli.

Kérem a Képviselő-testületet, hogy az előterjesztésben foglaltakat megvitatni szíveskedjen.

Balatonakarattya, 2015. július 25.

Matolcsy Gyöngyi

polgármester